3.  การประกอบธุรกิจของแต่ละสายผลิตภัณฑ์

    1.  ลักษณะของผลิตภัณฑ์หรือบริการหลัก

  ธุรกิจหลักของ บริษัท โนเบิล ดีเวลลอปเมนท์ จำกัด (มหาชน) และบริษัทย่อย
  คือธุรกิจพัฒนาอสังหาริมทรัพย์เพื่อขาย โดยพัฒนาเป็นโครงการเพื่ออยู่อาศัยทั้งรูปแบบ บ้านเดี่ยว
  และอาคารชุดพักอาศัยทั้งแนวราบและตึกสูง โครงการของบริษัทฯ
  เน้นการออกแบบเพื่อการอยู่อาศัยที่แตกต่างให้เป็นทางเลือกแก่ลูกค้าที่ต้องการความเป็นเอกลักษณ์ส่วนตัวและต้องการบ้านที่ต่างจากแนวคิดเดิม
  ๆ โดยโครงการของบริษัทฯ จะมุ่งเน้นทำเลที่มีศักยภาพ ใกล้ย่านศูนย์กลางธุรกิจ
  และพร้อมด้วยสิ่งอำนวยความสะดวก ที่เพิ่มคุณค่าให้การอยู่อาศัย โครงการของบริษัทฯ
  ประกอบด้วยรูปแบบดังนี้

-   บ้านเดี่ยว โดยบริษัทฯ เสนอทางเลือกให้ลูกค้า 3 ทางเลือก คือ

  บ้านพร้อมอยู่ (Pre-Build)
  เพื่อให้ลูกค้าเกิดความเชื่อมั่นโดยจะได้เห็นและเลือกบ้านที่ตรงกับความต้องการของตนก่อนตัดสินใจซื้อ
  และยังตอบสนองความต้องการของลูกค้าที่ต้องการอยู่อาศัยในทันทีที่ตัดสินใจซื้อบ้าน บริษัทฯ
  จึงเสนอบ้านสร้างเสร็จพร้อมเข้าอยู่อาศัย เพื่อเป็นทางเลือกให้แก่ลูกค้า
  ทั้งนี้บ้านพร้อมอยู่ที่บริษัทฯ
  นำเสนอยังคงรูปแบบที่แตกต่างและแสดงถึงความเป็นเอกลักษณ์ของผู้อยู่อาศัยด้วย
  อนึ่งเพื่อควบคุมต้นทุนและระยะเวลาก่อสร้างโครงการของบริษัทฯ
  ในปัจจุบันจะเป็นโครงการบ้านพร้อมอยู่ และ บ้านพร้อมอยู่รวมตกแต่งภายในเท่านั้น

  บ้านพร้อมอยู่รวมตกแต่งภายใน (Noble Instant) เป็นการพัฒนาขึ้นไปอีกขั้นจากบ้านพร้อมอยู่
  โดยการรวมการตกแต่งภายในที่เติมเต็มชีวิตให้ลูกค้ายิ่งขึ้น
  กลยุทธ์การขายในรูปแบบนี้นอกจากลูกค้าจะได้เลือกบ้านแบบที่ต้องการแล้ว
  ยังได้สัมผัสถึงบรรยากาศของบ้านที่แท้จริงด้วยการตกแต่งภายในอย่างสมบูรณ์ตามสไตล์ของ
  Noble ที่ถูกออกแบบและตกแต่งโดยคำนึงถึงความมีเอกลักษณ์ ความสวยงามอย่างมีดีไซน์
  ประโยชน์ใช้สอย และสอดคล้องกับแบบบ้านที่เลือก ภายใต้แนวคิดของ Noble Instant
  ลูกค้าไม่ต้องกังวลและเสียเวลากับการตกแต่งภายในอีกต่อไป
  สิ่งเดียวที่ยังอาจจะเป็นภาระของลูกค้า คือ “เหลือแค่คิด จะใช้ชีวิตอย่างไร” บริษัทฯ เสนอ
  Noble Instant เพื่อเป็นทางเลือกให้แก่ลูกค้าในทุกโครงการบ้านเดี่ยวของบริษัทฯ

  บ้านสั่งสร้าง (Build-to-Order)
  สำหรับลูกค้าโครงการบ้านเดี่ยวที่ต้องการรูปแบบตกแต่งภายในและการใช้สอยตามแบบฉบับของตนเอง
  โดยหลังจากลูกค้ารับโอนที่ดินที่เลือกซื้อในโครงการของบริษัทฯ แล้ว บริษัทฯ
  จะสร้างบ้านให้แก่ลูกค้า
  ซึ่งลูกค้าสามารถเลือกที่จะเปลี่ยนแปลงหรือเพิ่มเติมในส่วนของวัสดุหรืออุปกรณ์ตกแต่งบ้านได้ตามความต้องการของตนเอง

-   อาคารชุดพักอาศัย (Condominium) บริษัทฯ
    จะเลือกทำเลกลางเมืองที่มีศักยภาพสูงเพื่อพัฒนาโครงการคอนโดมีเนียม
    โดยพัฒนาทั้งอาคารสูงขนาด 8 ชั้น ถึงขนาด 24 ชั้น โดยตั้งแต่ปี 2546 บริษัทฯ
    ได้เปิดโครงการคอนโดมีเนียมรวม 7 โครงการใน 5 ทำเลเยี่ยมกลางกรุง ได้แก่
    โครงการโนเบิล ออรา คอนโด ซอยทองหล่อ , โครงการโนเบิล ซีโรไนน์ ซอยร่วมฤดี,
    โครงการโนเบิล ไลท์ ซอยอารีย์ 1 สถานีรถไฟฟ้าอารีย์, โครงการโนเบิล แอมเบียนส์
    ร่วมฤดี ซอยร่วมฤดี, โครงการโนเบิล แอมเบียนส์ สารสิน, โครงการโนเบิล รีมิกซ์ สุขุมวิท
    36 และโครงการโนเบิล โซโล ซอยทองหล่อ

-   ทาวน์เฮ้าส์และอาคารพาณิชย์ ด้วยตระหนักถึงความต้องการของลูกค้าในทุกกลุ่ม บริษัทฯ
    จึงขยายฐานทางการตลาดให้ครอบคลุมทุกกลุ่มลูกค้า
    จึงพัฒนาโครงการทาวน์เฮ้าส์และอาคารพาณิชย์โดยใช้แนวคิดบ้านหลังแรก (First Home)
    ในทำเลใกล้ศูนย์กลางธุรกิจแต่ราคาชานเมือง ด้วยราคาเริ่มต้นเพียง 890,000 บาท

รายละเอียดโครงการเพื่อขายที่ดำเนินการอยู่ในปัจจุบัน ณ 31 ธันวาคม 2549

[TABLE]

1.  ร้อยละของจำนวนยูนิต

2.  ร้อยละของความคืบหน้าการขาย

รายละเอียดโครงการเพื่อขายในอดีต

+------------+----------------+----------+-----+-----+-----+-------+
|   โครงการ  | ลักษณะโครงการ   | เจ้าขอ    | จำ  | มูล  | ต้น  | ระยะ  |
|            |                | งกรรมสิทธิ์ | นวน | ค่าโ | ทุนโ | เวลาก |
|   เนื้อที่     |                |          | ยูนิต | ครง | ครง | ่อสร้าง |
|   (        |                |          |     | การ | การ |       |
| ไร่-งาน-วา) |                |          |     |     |     |       |
|            |                |          |     | (ล  | (ล  |       |
|            |                |          |     | ้านบ | ้านบ |       |
|            |                |          |     | าท) | าท) |       |
+------------+----------------+----------+-----+-----+-----+-------+
| 1.  โนเบิล  | -              |   บ      |     |     |     |       |
|     พาร์ค   | อาคาร          | มจ.โนเบิล |  1, |  1, |  1, |  2535 |
|            | ชุดพักอาศัยเชิงราบ |   ดีเว    | 080 | 352 | 130 | -2537 |
|   154-3-43 | (Condo House)  | ลลอปเมนท์ |     |     |     |       |
|            |                |          |     |     |     |       |
|            | - บ้านเดี่ยว      |   บจ.    | 174 | 553 | 458 |       |
|            |                |          |     |     |     |       |
|            |                |  บางพลีวิว |     |     |     |       |
+------------+----------------+----------+-----+-----+-----+-------+
| 2.  โนเบิล  | -              |   บ      |     |     |     |       |
|     โฮม    | บ              | มจ.โนเบิล | 169 | 668 | 466 |  2536 |
|            | ้านเดี่ยวหลังคาโค้ง |   ดีเว    |     |     |     | -2537 |
|   55-0-00  |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 3.  โนเบิล  | -              |   บจ.    | 45  | 167 | 150 | 2537  |
|     นีโอ-ซิตี้ | บ้านเดี่ยวเชิงขยาย |   วิภาวิว  |     |     |     | -2541 |
|            |                |          | 222 | 362 | 430 |       |
|   31-0-07  | -              |          |     |     |     |       |
|            | อาคารชุดพักอาศัย  |          |     |     |     |       |
|            | (              |          |     |     |     |       |
|            | Groundominium) |          |     |     |     |       |
+------------+----------------+----------+-----+-----+-----+-------+
| 4.  เดอะ   | - บ้านเดี่ยว      |   บจ.ค   | 22  | 272 | 249 | 2537  |
|     โนเบิล  |                | อนติเนนตัล |     |     |     | -2541 |
|            |                |   ซิตี้     |     |     |     |       |
|   6-2-73   |                |          |     |     |     |       |
+------------+----------------+----------+-----+-----+-----+-------+
| 5.  โนเบิล  | -              |   บจ.    | 304 | 782 | 657 | 2537  |
|     เฮ้าส์   | อาคารชุดพักอาศัย, |   เวิร์ล   |     |     |     | -2542 |
|     พญาไท  | พื้นที่เพื่อการพาณิชย์ | ไทม์โฮลดิ้ง |     |     |     |       |
|            |                |          |     |     |     |       |
|   2-0-27   | และพื้นที่สำนักงาน  |          |     |     |     |       |
+------------+----------------+----------+-----+-----+-----+-------+
| 6.  โนเบิล  | -              |   บ      | 137 | 174 | 243 | 2539  |
|     ช้อยส์   | บ้านเดี่ยวและที่ดิน  | มจ.โนเบิล |     |     |     | -2541 |
|     ปิ่นเกล้า |                |   ดีเว    |     |     |     |       |
|            |                | ลลอปเมนท์ |     |     |     |       |
|   38-0-28  |                |          |     |     |     |       |
+------------+----------------+----------+-----+-----+-----+-------+
| 7.  โนเบิล  | -              |   บจ.    | 199 | 389 | 268 | 2539  |
|     ช้อยส์   | บ้านเดี่ยวและที่ดิน  |   วิภาวิว  |     |     |     | -2542 |
|     วิภาวดี  |                |          |     |     |     |       |
|            |                |          |     |     |     |       |
|   32-2-39  |                |          |     |     |     |       |
+------------+----------------+----------+-----+-----+-----+-------+
| 8.  โนเบิล  | -              |   บ      | 23  | 158 | 170 | 2538  |
|     เฮ้าส์   | อาคารชุดพักอาศัย  | มจ.โนเบิล |     |     |     | -2544 |
|     ร่วมฤดี  |                |   ดีเว    |     |     |     |       |
|            |                | ลลอปเมนท์ |     |     |     |       |
|   0-2-34   |                |          |     |     |     |       |
+------------+----------------+----------+-----+-----+-----+-------+
| 9.  โนเบิล  | -              |   บ      | 127 | 698 | 416 | 2544  |
|     ทารา   | บ้านเดี่ยวและที่ดิน  | มจ.โนเบิล |     |     |     | -2546 |
|     เอ     |                |   ดีเว    |     |     |     |       |
| กมัย-พระราม | -              | ลลอปเมนท์ |     |     |     |       |
|     9      |                |          |     |     |     |       |
|            |                |   บจ.    |     |     |     |       |
|    30-0-31 |                |   บ      |     |     |     |       |
|            |                | ้านสุขสบาย |     |     |     |       |
+------------+----------------+----------+-----+-----+-----+-------+

+------------+----------------+----------+-----+-----+-----+-------+
|   โครงการ  | ลักษณะโครงการ   | เจ้าขอ    | จำ  | มูล  | ต้น  | ระยะ  |
|            |                | งกรรมสิทธิ | นวน | ค่าโ | ทุนโ | เวลาก |
|   เนื้อที่     |                |          | ยูนิต | ครง | ครง | ่อสร้าง |
|   (        |                |          |     | การ | การ |       |
| ไร่-งาน-วา) |                |          |     |     |     |       |
|            |                |          |     | (ล  | (ล  |       |
|            |                |          |     | ้านบ | ้านบ |       |
|            |                |          |     | าท) | าท) |       |
+------------+----------------+----------+-----+-----+-----+-------+
| 10. โนเบิล  | -              |   บ      | 125 | 676 | 514 | 2544  |
|     วานา   | บ้านเดี่ยวและที่ดิน  | มจ.โนเบิล |     |     |     | -2546 |
|     ปิ่นเกล้า |                |   ดีเว    |     |     |     |       |
|            |                | ลลอปเมนท์ |     |     |     |       |
|   42-0-90  |                |          |     |     |     |       |
+------------+----------------+----------+-----+-----+-----+-------+
| 11. โนเบิล  | - ที่ดินจัดสรร     |   บ      | 15  | 111 | 86  | 2546  |
|            |                | มจ.โนเบิล |     |     |     | -2546 |
| สาทร-ท่าพระ |                |   ดีเว    |     |     |     |       |
|            |                | ลลอปเมนท์ |     |     |     |       |
|   3-2-97   |                |          |     |     |     |       |
+------------+----------------+----------+-----+-----+-----+-------+
| 1          | -              |   บ      | 363 | 425 | 243 | 2545  |
| 2. เฟิสท์โฮม | ทาวน์เฮ้า        | มจ.โนเบิล |     |     |     | -2546 |
|            | ส์และอาคารพาณิชย์ |   ดีเว    |     |     |     |       |
|   18-0-45  |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 13. โนเบิล  | - บ้านเดี่ยว      |   บ      | 98  |     | 626 | 2545  |
|            |                | มจ.โนเบิล |     | 848 |     | -2547 |
|    อนาวานา |                |   ดีเว    |     |     |     |       |
|     ปิ่นเกล้า |                | ลลอปเมนท์ |     |     |     |       |
|            |                |          |     |     |     |       |
|   42-1-67  |                |          |     |     |     |       |
+------------+----------------+----------+-----+-----+-----+-------+
| 14. โนเบิล  | - บ้านเดี่ยว      |   บ      | 166 | 1,  | 648 | 2544  |
|     วานา   |                | มจ.โนเบิล |     | 075 |     | -2548 |
|     วัชรพล  |                |   ดีเว    |     |     |     |       |
|            |                | ลลอปเมนท์ |     |     |     |       |
|   52-2-04  |                |          |     |     |     |       |
+------------+----------------+----------+-----+-----+-----+-------+
| 15. โนเบิล  | -              |   บ      | 229 | 1,  | 844 | 2546  |
|     ออรา   | อาคารชุดพักอาศัย  | มจ.โนเบิล |     | 537 |     | -2548 |
|     คอนโด  |                |   ดีเว    |     |     |     |       |
|            |                | ลลอปเมนท์ |     |     |     |       |
|   3-0-97   |                |          |     |     |     |       |
+------------+----------------+----------+-----+-----+-----+-------+
| 16. โนเบิล  | -              |   บ      | 220 | 717 | 416 | 2547  |
|     ไลท์    | อาคารชุดพักอาศัย  | มจ.โนเบิล |     |     |     | -2549 |
|            |                |   ดีเว    |     |     |     |       |
|   1-1-61   |                | ลลอปเมนท์ |     |     |     |       |
+------------+----------------+----------+-----+-----+-----+-------+

หมายเหตุ - โครงการในอดีตคือโครงการที่มีการขายและโอนกรรมสิทธิ์เกินกว่าร้อยละ 90
ของมูลค่าโครงการ

- ไม่รวมที่ดินพร้อมสิ่งปลูกสร้างจำนวน 83 ยูนิต มูลค่า 151 ล้านบาท ที่บริษัทฯ
ขายหมดแล้วและเป็นการขายตามสภาพโดยไม่มีการพัฒนา

- ทั้งโครงการที่ดำเนินการอยู่ หรือโครงการในอดีต
บริษัทฯไม่มีรายการที่เกี่ยวโยงกันอันเข้าลักษณะการขายทรัพย์สินให้แก่ผู้บริหารหรือผู้ถือหุ้นรายใหญ่

รายละเอียดโครงการอสังหาริมทรัพย์เพื่อขาย

-   โครงการที่บริษัทฯ ดำเนินการพัฒนาก่อนปี 2545

ก่อนปี 2545 บริษัทฯ และบริษัทย่อย ได้พัฒนาโครงการเพื่อที่อยู่อาศัยรวม 8 โครงการ
เพื่อรองรับความต้องการของตลาดครบทุกรูปแบบในทำเลต่างๆ ทั่วกรุงเทพ และปริมณฑล
บริษัทฯจึงนำเสนอที่อยู่อาศัยในหลากหลายรูปแบบทั้ง บ้านเดี่ยว ในรูปแบบบ้านเดี่ยวหลังคาโค้ง
บ้านเดี่ยวเชิงขยาย บ้านเดี่ยวที่มีเอกลักษณ์แบบโนเบิล รวมถึงคอนโดมีเนียม ทั้งเชิงสูงและเชิงราบ
มูลค่าโครงการรวมทั้งสิ้น 4,877 ล้านบาท โครงการทั้งหมดเสร็จสมบูรณ์ทั้งการขาย
การโอนกรรมสิทธิ์และการก่อสร้าง รายละเอียดของโครงการมีดังนี้

1.  โครงการโนเบิล พาร์ค

  เป็นโครงการแรกของบริษัทฯ ที่เริ่มสรรค์สร้างนวัตกรรมใหม่ในวงการที่อยู่อาศัย
  โดยนำเสนออาคารชุดแนวราบขึ้นเป็นแห่งแรกในประเทศไทย ภายใต้ชื่อว่า คอนโดเฮ้าส์ จำนวน
  1,080 ยูนิต ซึ่งถูกจัดแบ่งเป็นกลุ่มอาคาร (Cluster) อย่างเป็นระเบียบ
  มีที่จอดรถสำหรับแต่ละยูนิต แต่ละกลุ่มอาคารจะมีคอนโดเฮ้าส์จำนวน 120 ยูนิต เนื้อที่ใช้สอย
  124 ตารางเมตรขึ้นไป แต่ละยูนิตมี 2 ชั้น
  และนอกจากนี้โครงการยังประกอบไปด้วยบ้านเดี่ยวหลังคาโค้งซึ่งมีเอกลักษณ์เฉพาะตัวจำนวน
  174 ยูนิต แต่ละยูนิตมีเนื้อที่ใช้สอย 230-301 ตารางเมตร มี 2 ชั้น โดยมีแบบบ้านให้เลือก 5
  แบบ โครงการมีเนื้อที่รวมกว่า 155 ไร่ ตั้งอยู่บนถนนบางนา-ตราด กม. 12
  เริ่มเปิดการขายเดือนธันวาคม 2534

2.  โครงการโนเบิล โฮม

  ภายใต้ความคิด “เพราะความคิดใหม่ ๆ ได้เกิดขึ้นทุกวันบนโลก
  บ้านจึงไม่จำเป็นที่จะต้องจบลงที่ความคุ้นเคย” บ้านเดี่ยวหลังคาโค้ง 169
  ยูนิตจึงถูกสรรค์สร้างขึ้นในโครงการโนเบิลโฮม
  เป็นบ้านเดี่ยวที่ถูกออกแบบให้สะท้อนถึงความมีเอกลักษณ์และแนวคิดที่แตกต่าง
  โดยคำนึงถึงประโยชน์ใช้สอยอย่างครบถ้วนเน้นความเป็นส่วนตัวในการพักอาศัย
  บ้านแต่ละหลังมีเนื้อที่ใช้สอย 230 ถึง 301 ตารางเมตร นอกจากนี้บริษัทฯ
  ยังได้นำโครงสร้างของหลังคาแบบใหม่ (Metal Sheet)
  ที่มีรูปแบบทันสมัยและเป็นวัสดุที่สามารถกันความร้อนและคงทนมากกว่าวัสดุหลังคาประเภทใด ๆ
  มาใช้งานด้วย โครงการตั้งอยู่ใกล้โครงการโนเบิล พาร์ค บนเนื้อที่รวม 55 ไร่
  เปิดตัวในเดือนสิงหาคม 2535

3.  โครงการ โนเบิล นีโอ-ซิตี้

  โครงการ โนเบิล นีโอ-ซิตี้ ตั้งอยู่บนทำเลใกล้สนามบินดอนเมือง
  เป็นโครงการที่เสนอรูปแบบการอยู่อาศัยแบบใหม่ในแนวคิดบ้านเดี่ยวเชิงขยายจำนวน 45 ยูนิต
  เป็นบ้านเดี่ยวที่ได้มีการเตรียมโครงสร้างไว้พร้อมสำหรับการขยายในอนาคตจากบ้าน 2 ชั้น 1
  ห้องนอน กลายเป็นบ้านเดี่ยว 3 ชั้น 5 ห้องนอน โดยลูกค้าสามารถเลือกบ้าน ณ
  ขั้นใดขั้นหนึ่งที่เหมาะที่สุด ในพื้นที่ 65-100 ตารางวา
  และต่อมาเมื่อมีความต้องการมากขึ้นก็สามารถต่อเติมได้ตามความต้องการซึ่งจะทำให้ลูกค้าสามารถประหยัดงบประมาณในการซื้อและต่อเติมบ้าน

  นอกจากบ้านเดี่ยวเชิงขยายแล้วในโครงการยังเสนออาคารชุดพักอาศัยเชิงราบที่เรียกว่า
  “กราวน์โดมิเนียม (GROUNDOMINIUM)” จำนวน 222 ยูนิต
  ซึ่งได้มีพัฒนาการเหนือจากคอนโดเฮ้าส์ในโครงการโนเบิล พาร์ค โดยมี
  ระบบรักษาความปลอดภัยในแต่ละกลุ่มอาคาร, การจัดกลุ่มอาคารในแต่ละ Cluster
  ให้มีจำนวนลดลงเพื่อเพิ่มความเป็นส่วนตัว, และมีห้องชุด 3
  ประเภทที่แตกต่างกันให้เลือกแล้วแต่ความชอบของลูกค้าแต่ละคนที่มีไลฟ์สไตล์ที่แตกต่างกัน
  โครงการโนเบิล นีโอ-ซิตี้เริ่มเปิดการขายในเดือนพฤษภาคม 2536

4.  โครงการ เดอะ โนเบิล

  เป็นโครงการในตลาดระดับบนโครงการแรก ด้วยบ้านเดี่ยวจำนวนเพียง 22 ยูนิต เนื้อที่ตั้งแต่
  78 ถึง 135 ตารางวา ตั้งอยู่ใจกลางเมืองคือซอยนวลน้อย ถนนเอกมัย 22
  โครงการเน้นความเป็นส่วนตัว
  โดยการออกแบบบ้านให้มีสวนอยู่กลางบ้านและจัดช่องเปิดภายในบ้านให้ใช้ประโยชน์จากสวนกลางบ้านดังกล่าว
  โครงการมีแบบบ้าน 3 แบบเนื้อที่ใช้สอยตั้งแต่ 400 ถึง 700 ตารางเมตร
  เริ่มเปิดการขายในเดือนกรกฎาคม 2536

5.  โครงการโนเบิล เฮ้าส์ พญาไท

  โครงการอาคารชุดพักอาศัยโครงการแรกของบริษัทฯ เป็นโครงการคอนโดมีเนียมขนาดใหญ่ สูง
  30 ชั้นริมถนนพญาไทติดสี่แยกศรีอยุธยา ทำเลศูนย์กลางธุรกิจของกรุงเทพ
  เพียบพร้อมด้วยสิ่งอำนวยความสะดวกต่างๆ ที่สอดคล้องกับชีวิตคนเมืองในปัจจุบัน
  เน้นการออกแบบภายในที่เป็นสัดส่วน โดยแม้แต่ยูนิตมีขนาดเล็ก 45 ตารางเมตร
  สามารถกั้นห้องนอนให้เป็นสัดส่วนได้ 1 ห้องนอน เนื่องจากการขยายพื้นที่ความกว้างของห้องเป็น
  6 เมตร โครงการประกอบด้วยห้องชุดพักอาศัยจำนวน 300 ยูนิต พื้นที่ใช้สอยตั้งแต่ 44 ถึง 140
  ตารางเมตร และมีพื้นที่เพื่อการพาณิชย์และพื้นที่สำนักงานรวม 2,324 ตารางเมตร
  โครงการเริ่มก่อสร้างและเปิดการขายในเดือนเมษายน 2537

  โครงการโนเบิลช้อยส์ (Noble Choice)

  จากแนวคิดการอยู่อาศัยที่ว่า "การปลูกเรือนจะต้องตามใจผู้อยู่อาศัย" บริษัทฯ
  จึงนำเสนอแนวคิดใหม่ของบ้านเดี่ยว
  ซึ่งให้เจ้าของบ้านกำหนดรูปแบบของรายละเอียดบ้านด้วยตนเอง ทั้งภายนอกและภายใน โดยบ้าน
  Noble Choice เสนอทางเลือกเพื่อตอบสนองต่อความต้องการได้อย่างสูงสุด ถึง 952,580
  ทางเลือก

  นอกจากรูปแบบที่สามารถตอบสนองความต้องการของลูกค้าได้อย่างสูงสุด บริษัทฯ
  ยังมีการปฏิวัติเทคโนโลยีในการก่อสร้าง ด้วยระบบการก่อสร้างแบบ “NOBLE STEEL - TECH”
  เป็นระบบการก่อสร้างที่นำเอาโครงเหล็ก (STUD) ผ่านกระบวนการเคลือบกันสนิม
  (GALVANIZATION) มาเป็นโครงสร้างหลักของบ้าน แล้วบุด้วยแผ่นฉนวนกันความร้อน
  (INSULATION) ซึ่งข้อดีของระบบการก่อสร้างคือ ประหยัดพลังงานและอนุรักษ์สิ่งแวดล้อม
  แข็งแรงทนทานเหนือกว่าระบบการก่อสร้างแบบเดิม ๆ
  เพิ่มความสวยงามและประณีตในคุณภาพทุกรายละเอียดของการอยู่อาศัย
  พิถีพิถันในการตระเตรียมความพร้อมที่มากกว่าสำหรับลูกค้า ด้วยงานระบบต่าง ๆ
  และการเสนอทางเลือกในองค์ประกอบของบ้านทั้งภายนอกและภายใน

  โครงการ Noble Choice จึงเป็นโครงการที่บริษัทฯ ภูมิใจเสนอแนวคิด "ความสุขเป็นแสน
  ปรับได้ไม่ซ้ำตามใจคุณ" โดยเปิดให้ลูกค้าเลือกบน 2 ทำเล คือ “โนเบิล ช้อยส์ ปิ่นเกล้า” และ
  “โนเบิล ช้อยส์ วิภาวดี”

6.  โครงการโนเบิล ช้อยส์ ปิ่นเกล้า

  โครงการตั้งอยู่บนถนนเลียบคลองทวีวัฒนา
  ปัจจุบันได้ชื่อว่าเป็นถนนที่มีความสวยงามที่สุดในประเทศไทย เนื้อที่โครงการรวมกว่า 38 ไร่
  โครงการเสนอทางเลือกทั้งบ้านเดี่ยวและที่ดินในโครงการ เริ่มเปิดการขายในเดือนเมษายน
  2539

7.  โครงการโนเบิล ช้อยส์ วิภาวดี

  โครงการถูกจัดแบ่งไว้อย่างเป็นสัดส่วน บนถนนนาวงประชาพัฒนา ใกล้สนามบินดอนเมือง
  มีเนื้อที่โครงการรวม 33 ไร่ โครงการเริ่มเปิดการขายพร้อมกับโครงการโนเบิล ช้อยส์
  ปิ่นเกล้า

8.  โครงการโนเบิล เฮ้าส์ ร่วมฤดี

  เป็นโครงการที่สองของบริษัทฯ ที่จับกลุ่มเป้าหมายระดับบน ต่อจากโครงการเดอะโนเบิล
  โดยโนเบิลเฮ้าส์ ร่วมฤดี
  ถูกออกแบบเป็นโครงการอาคารชุดพักอาศัยบนทำเลใจกลางเมืองที่มีศักยภาพสูงสุด
  ได้แก่ซอยร่วมฤดี โครงการประกอบด้วยคอนโดมีเนียมหรูทันสมัยเพียง 23 ยูนิต สูง 7 ชั้น
  เพื่อความเป็นส่วนตัวสูงสุดแต่ละชั้นมีเพียง 4 ยูนิตเท่านั้น มีพื้นที่ใช้สอยในแต่ละยูนิต 114-263
  ตารางเมตร ภายในห้องชุดได้รับการจัดพื้นที่ใช้สอยอย่างลงตัว 3 ห้องนอน 2 ห้องน้ำ ห้องครัว
  ห้องนั่งเล่น และส่วนรับประทานอาหารและส่วนคนรับใช้ สำรองที่จอดรถไว้ครบทุกยูนิต

-   โครงการที่บริษัทฯ ดำเนินการพัฒนาตั้งแต่ปี 2545

ด้วยเป้าหมายในการขยายกิจการประกอบกับแผนการลงทุนซื้อทรัพย์สินเพื่อการขยายตัวอย่างต่อเนื่อง
ตั้งแต่ปี 2545 บริษัทฯ ได้เปิดการขายโครงการคุณภาพรวมทั้งสิ้น 14 โครงการ มูลค่ารวม
12,014 ล้านบาท ด้วยการนำเสนอรูปแบบการอยู่อาศัยในหลากหลายแนวความคิด
พร้อมทั้งตอบสนองความต้องการครอบคลุมทุกกลุ่มลูกค้า ทั้งโครงการบ้านเดี่ยว คอนโดมีเนียม
และทาวน์เฮ้าส์ รายละเอียดดังนี้

  โครงการโนเบิล ทารา

  โนเบิล ทารา มีที่มาจากคำว่า “ธารา” ในภาษาสันสกฤตซึ่งแปลว่า “น้ำ”
  จึงมีแนวคิดการออกแบบบ้านที่โล่ง โปร่ง สบาย
  สดใสเป็นธรรมชาติด้วยรั้วสูงคลุมด้วยพันธุ์ไม้รอบโครงการพร้อมสระว่ายน้ำที่ให้ความเป็นส่วนตัวอย่างที่สุด
  ด้วยแนวคิดของการออกแบบบ้านรูปตัว C ของโนเบิล ทารา
  จะทำให้ผู้อยู่อาศัยใกล้ชิดกับธรรมชาติได้ไม่ว่าจะอยู่ส่วนใดของบ้าน โดยบ้านแบบโนเบิล ทารา
  มีให้ลูกค้าเลือกใน 4 โครงการ บน 3 ทำเล
  ที่เพียบพร้อมด้วยสิ่งอำนวยความสะดวกและง่ายต่อการเดินทางตามแนวความคิด
  “ธรรมชาติกลางบ้าน ณ บ้านกลางเมือง”

1)  โครงการโนเบิล ทารา เอกมัย-พระราม 9

  ที่ดิน โฉนดรวม 30-0-31 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยลาดพร้าว 94 ถนนลาดพร้าว แขวงวังทองหลาง

  เขตบางกะปิ กรุงเทพฯ

  ลักษณะโครงการ บ้านเดี่ยวและที่ดินพัฒนารวม 69 ยูนิต พื้นที่ใช้สอยตั้งแต่ 149-260
  ตารางเมตร เนื้อที่ตั้งแต่ 60-220 ตารางวา และทาวน์เฮ้าส์ 55
  ยูนิตและที่ดินพร้อมสิ่งปลูกสร้าง 3 ยูนิต (ขายตามสภาพ)

  มูลค่าโครงการที่ขาย 698 ล้านบาท

  ราคาขาย บ้านเดี่ยว ราคาเฉลี่ยยูนิตละ 8.0 ล้านบาท

  ที่ดินราคาตารางวาละ 44,000 – 65,000 บาท

  เริ่มเปิดขายอย่างเป็นทางการ มีนาคม 2545

2)  โครงการโนเบิล ทารา งามวงศ์วาน

  ที่ดิน โฉนดรวม 35-1-18 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนรัตนาธิเบศร์ ตำบลบางกระสอ อำเภอเมือง จังหวัดนนทบุรี

  ลักษณะโครงการ บ้านเดี่ยวและที่ดิน 102 ยูนิต พื้นที่ใช้สอย ตั้งแต่ 180–337

  ตารางเมตร บนเนื้อที่ตั้งแต่ 60 ตารางวาขึ้นไป

  มูลค่าโครงการที่ขาย 1,000 ล้านบาท

  ราคาขาย ราคาเฉลี่ยยูนิตละ 9.7 ล้านบาท

  เริ่มเปิดขายอย่างเป็นทางการ ตุลาคม 2546

3)  โครงการโนเบิล ทารา พัฒนาการ

  ที่ดิน โฉนดรวม 31-1-91 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนพัฒนาการ แขวงสวนหลวง เขตสวนหลวง กรุงเทพฯ

  ลักษณะโครงการ บ้านเดี่ยว 60 ยูนิต พื้นที่ใช้สอย ตั้งแต่ 260–337 ตารางเมตร บนเนื้อที่ตั้งแต่
  80 ตารางวาขึ้นไป

  มูลค่าโครงการที่ขาย 939 ล้านบาท

  ราคาขาย ราคาเฉลี่ยยูนิตละ 15.2 ล้านบาท

  เริ่มเปิดขายอย่างเป็นทางการ มีนาคม 2547

4)  โครงการโนเบิล ทารา งามวงศ์วาน 2

  ที่ดิน โฉนดรวม 32-0-23 ไร่

  กรรมสิทธิ์ บริษัท บ้านสุขสบาย จำกัด

  ที่ตั้ง ถนนรัตนาธิเบศร์ ตำบลบางกระสอ อำเภอเมือง จังหวัดนนทบุรี

  ลักษณะโครงการ บ้านเดี่ยว 86 ยูนิต พื้นที่ใช้สอย ตั้งแต่ 184–398

  ตารางเมตร บนเนื้อที่ตั้งแต่ 61 ตารางวาขึ้นไป

  มูลค่าโครงการที่ขาย 840 ล้านบาท

  ราคาขาย ราคาเฉลี่ยยูนิตละ 9.6 ล้านบาท

  เริ่มเปิดขายอย่างเป็นทางการ เมษายน 2548

  โครงการโนเบิล วานา

  “วนา” ซึ่งหมายถึง “ป่า” ในภาษาสันสกฤตเป็นที่มาของแนวคิดของโนเบิล วานา
  ซึ่งเป็นโครงการบ้านพักในแนวคิดใหม่ ที่เสมือนนำรีสอร์ทมาไว้ที่บ้าน
  ให้ได้พักผ่อนแบบเข้าถึงธรรมชาติได้ทุกวัน
  ด้วยพื้นที่ใช้สอยเชื่อมต่อกับธรรมชาติทั้งมุมมองและความรู้สึกโดยเชื่อมโยงระหว่างแนวคิดแบบตะวันออกและ
  ตะวันตกไว้ด้วยกัน
  พร้อมสโมสรและสระว่ายน้ำซึ่งถูกออกแบบโดยคำนึงถึงความเป็นส่วนตัวของผู้อยู่อาศัย
  ซึ่งให้ความรู้สึกถึงความแตกต่างจากโครงการอื่น ๆ ในตลาดอสังหาริมทรัพย์โดยสิ้นเชิง โนเบิล
  วานาจึงเหมาะสมอย่างยิ่งสำหรับการอยู่อาศัยด้วยผังโครงการที่สมบูรณ์แบบและจุดเด่นด้านแนวคิดของบ้าน
  บริษัทฯ เปิดโครงการภายใต้แนวคิด “วานา” 3 โครงการบน 2 ทำเล ได้แก่

5)  โครงการโนเบิล วานา ปิ่นเกล้า

  ที่ดิน โฉนดรวม 42-0-90 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนบรมราชชนนี แขวงศาลาธรรมสพน์ เขตตลิ่งชัน กรุงเทพฯ

  ลักษณะโครงการ บ้านเดี่ยวและที่ดิน 125 ยูนิต พื้นที่ใช้สอย ตั้งแต่ 185-380 ตารางเมตร
  บนเนื้อที่ตั้งแต่ 63 ตารางวาขึ้นไป

  มูลค่าโครงการที่ขาย 676 ล้านบาท

  ราคาขาย ราคาเฉลี่ยยูนิตละ 5.3 ล้านบาท

  เริ่มเปิดขายอย่างเป็นทางการ มีนาคม 2545

6)  โครงการโนเบิล วานา วัชรพล

  ที่ดิน โฉนดรวม 52-2-04 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมมิตรพัฒนา ถนนวัชรพล แขวงท่าแร้ง เขตบางเขน กรุงเทพฯ

  ลักษณะโครงการ บ้านเดี่ยว 166 ยูนิต พื้นที่ใช้สอย ตั้งแต่ 185 – 297 ตารางเมตร
  บนเนื้อที่ตั้งแต่ 66 ตารางวาขึ้นไป

  มูลค่าโครงการที่ขาย 1,075 ล้านบาท

  ราคาขาย ราคาเฉลี่ยยูนิตละ 6.3 ล้านบาท

  เริ่มเปิดขายอย่างเป็นทางการ กันยายน 2545

7)  โครงการโนเบิล อนาวานา ปิ่นเกล้า

  จากความสำเร็จอย่างดียิ่งของโครงการโนเบิล วานา ปิ่นเกล้า ในปี 2546 บริษัทฯ
  จึงขยายโครงการในแบบบ้านวานาในทำเลเดียวกัน
  เพื่อรองรับกับความต้องการใช้ชีวิตในรีสอร์ทตลอด 365 วัน
  และเพื่อให้ลูกค้าได้พักผ่อนแบบเข้าถึงธรรมชาติอย่างเต็มที่ บ้านแต่ละหลังของอนาวานา
  ถูกขยายให้อยู่บนเนื้อที่ 100 ตารางวาขึ้นไป

  ที่ดิน โฉนดรวม 42-1-67 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนบรมราชชนนี แขวงศาลาธรรมสพน์ เขตตลิ่งชัน กรุงเทพฯ

  ลักษณะโครงการ บ้านเดี่ยวและที่ดิน 98 ยูนิต พื้นที่ใช้สอย ตั้งแต่ 235-420

  ตารางเมตร บนเนื้อที่ตั้งแต่ 100 ตารางวาขึ้นไป

  มูลค่าโครงการที่ขาย 848 ล้านบาท

  ราคาขาย ราคาเฉลี่ยยูนิตละ 8.4 ล้านบาท

  เริ่มเปิดขายอย่างเป็นทางการ มีนาคม 2546

  โครงการโนเบิล จีโอ

  โนเบิล จีโอ บ้านที่ถูกออกแบบโดยลดทอนสิ่งที่ไม่จำเป็นเพื่อเพิ่มเนื้อที่ใช้สอย บนแนวคิด
  Planning & Function สามารถจัดวางเฟอร์นิเจอร์ได้อย่างอิสระ
  และด้วยหลักการออกแบบภายในบ้านแบบ Box shape ทำให้ได้พื้นที่โล่งที่สุด
  ตัดผนังกั้นระหว่างห้องที่ใช้ร่วมกันออก จึงได้ห้องนั่งเล่น และห้องนอนที่กว้างเพิ่มขึ้น
  สำหรับภายนอกบ้าน ด้วยแปลนบ้านถูกออกแบบล้อมรอบด้วยธรรมชาติ
  ให้ทุกทิศทางมีมุมเปิดเพื่อให้ผู้อยู่อาศัยได้ชื่นชมกับบรรยากาศของสวนสวยภายนอกบ้าน
  ไม่ว่าจะอยู่มุมไหนแม้ยามนั่งทำงานหรือพักผ่อนภายในบ้าน ไม่เว้นแม้แต่ในห้องน้ำ
  ก็สามารถมองเห็นสวนได้เช่นกัน บริษัทฯ ได้พัฒนาโครงการ โนเบิล จีโอบน 2 ทำเล

8)  โครงการโนเบิล จีโอ วัชรพล

  ที่ดิน โฉนดรวม 72-1-26 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมมิตรพัฒนา ถนนวัชรพล แขวงท่าแร้ง เขตบางเขน กรุงเทพฯ

  ลักษณะโครงการ บ้านเดี่ยว 385 ยูนิต พื้นที่ใช้สอย ตั้งแต่ 130–275 ตารางเมตรบนเนื้อที่ตั้งแต่
  50 ตารางวาขึ้นไป

  มูลค่าโครงการที่ขาย 2,008 ล้านบาท

  ราคาขาย ราคาเฉลี่ยยูนิตละ 5.2 ล้านบาท

  เริ่มเปิดขายอย่างเป็นทางการ ตุลาคม 2546

9)  โครงการโนเบิล จีโอ พระราม 5

  ที่ดิน โฉนดรวม 51-2-96 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนนครอินทร์-กาญจนาภิเษก ตำบลบางขุนกอง

  อำเภอบางกรวย จังหวัดนนทบุรี

  ลักษณะโครงการ บ้านเดี่ยวและที่ดิน 141 ยูนิต พื้นที่ใช้สอยตั้งแต่ 175-441

  ตารางเมตรบนเนื้อที่ 55 ตารางวาขึ้นไป

  มูลค่าโครงการที่ขาย 1,122 ล้านบาท

  ราคาขาย ราคาเฉลี่ยยูนิตละ 7.8 ล้านบาท

  เริ่มเปิดขายอย่างเป็นทางการ กุมภาพันธ์ 2547

นอกจากโครงการบ้านเดี่ยว 3 แนวคิดที่กล่าวมาแล้ว บริษัทฯ
ยังพัฒนาโครงการคอนโดมีเนียมใจกลางเมือง โดยตั้งแต่ปี 2545 บริษัทฯ
ได้พัฒนาโครงการคอนโดมีเนียม 7 โครงการบน 5 ทำเลกลางเมือง ดังนี้

10) โครงการโนเบิล ออรา คอนโด

  โครงการคอนโดมีเนียมใจกลางซอยทองหล่อ สูง 21 ชั้น 2 อาคาร ให้ชีวิตคุณรายล้อมด้วยดีไซน์
  บนแนวคิดร่วมสมัยจากสถาปัตยกรรมในยุค 60's สู่อารมณ์ใหม่ในการออกแบบ
  อยู่อย่างผ่อนคลายสบายไม่แออัด ได้ความรู้สึกสะดวกสบายแบบคอนโด
  แต่ยังคงความรู้สึกพื้นที่กว้างขวางแบบบ้านเดี่ยว ด้วยกระจกบานใหญ่จากพื้นจรดเพดาน
  พร้อมสวนน้ำแบบ Tropical Style ให้ความรู้สึกผ่อนคลายกับบรรยากาศรีสอร์ท
  ที่ไม่มีโอกาสสัมผัสได้ในเมือง โนเบิล ออรา
  ถูกออกแบบทุกรายละเอียดเพื่อตอบสนองชีวิตที่ขาดดีไซน์ไม่ได้

  ที่ดิน โฉนดรวม 3-0-97 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนสุขุมวิท 55 (ทองหล่อ) แขวงคลองตันเหนือ เขตวัฒนา กรุงเทพฯ

  ลักษณะโครงการ อาคารชุดที่พักอาศัย 223 ยูนิตและพื้นที่เพื่อการพาณิชย์รวม 460 ตารางเมตร
  พื้นที่ใช้สอย ตั้งแต่ 78–419 ตารางเมตร

  มูลค่าโครงการที่ขาย 1,537 ล้านบาท

  ราคาขาย ราคาเฉลี่ยยูนิตละ 6.7 ล้านบาท

  เริ่มเปิดขายอย่างเป็นทางการ พฤษภาคม 2546

11) โครงการโนเบิล ไลท์

  โครงการคอนโดมีเนียมใกล้สถานีรถไฟฟ้าอารีย์ เพียง 150
  เมตรจากศูนย์กลางธุรกิจถนนพหลโยธิน ด้วยแนวคิด Crash-pads
  การเลือกใช้ชีวิตใกล้เส้นทางรถไฟฟ้า หรือคมนาคมที่ไม่มีไฟแดง เพื่อลดทอนชั่วโมงจราจร
  และเพิ่มเวลาของความสุขและการพักผ่อนส่วนตัว โครงการสูง 24 ชั้น ขนาด 1-3 ห้องนอน
  เน้นพื้นที่ห้องขนาดกะทัดรัดที่สามารถปรับเปลี่ยนกิจกรรมและการใช้งานได้หลากหลาย
  พร้อมด้วยพื้นที่ออกกำลังกาย ฟิตเนส และสระว่ายน้ำ

  ที่ดิน โฉนดรวม 1-1-61 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยอารีย์ 1 ถนนพหลโยธิน เขตพญาไท กรุงเทพฯ

  ลักษณะโครงการ อาคารชุดที่พักอาศัย 217 ยูนิตและพื้นที่เพื่อการพาณิชย์รวม 211 ตารางเมตร
  พื้นที่ใช้สอย ตั้งแต่ 32–201 ตารางเมตร

  มูลค่าโครงการที่ขาย 718 ล้านบาท

  ราคาขาย ราคาเฉลี่ยยูนิตละ 3.3 ล้านบาท

  เริ่มเปิดขายอย่างเป็นทางการ พฤษภาคม 2547

12) โครงการโนเบิล ซีโรไนน์

  คอนโดมีเนียมหรูบนที่ดินเลขที่ 9 ในซอยร่วมฤดี ห่างจากสถานีรถไฟฟ้าเพลินจิตเพียง 100 เมตร
  ตัวอาคารเน้นความอบอุ่นในสไตล์โมเดิร์น ด้วยดีไซน์เรียบหรูกับอาคารสีเบจผสานกับหินธรรมชาติ
  สูง 8 ชั้น และยังเพิ่มพื้นที่โล่งให้มากขึ้นด้วยการออกแบบแยกเป็น 2 อาคาร
  ให้พื้นที่ความเป็นส่วนตัวอย่างเต็มที่โดยแต่ละชั้นมีเพียง 3 ยูนิต
  ภายในโปร่งด้วยพื้นที่ติดอากาศผ่านหน้าต่างบานใหญ่จากพื้นจรดเพดาน

  ที่ดิน โฉนดรวม 0-3-05 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมฤดี ถนนเพลินจิต แขวงลุมพินี เขตปทุมวัน กรุงเทพฯ

  ลักษณะโครงการ อาคารชุดที่พักอาศัย 39 ยูนิต พื้นที่ใช้สอย 58-117 ตารางเมตร

  มูลค่าโครงการที่ขาย 301 ล้านบาท

  ราคาขาย ราคาเฉลี่ยยูนิตละ 7.7 ล้านบาท

  เริ่มเปิดขายอย่างเป็นทางการ พฤษภาคม 2547

  โครงการโนเบิล แอมเบียนส์

  โนเบิล แอมเบียนส์ คอนโดมีเนียมสูง 8
  ชั้นที่ผสมผสานการใช้ชีวิตที่แตกต่างซึ่งเมื่อนำมารวมกันอาจสร้างเอกลักษณ์ที่สมบูรณ์แบบที่เรียกว่า
  Perfect Contrast ด้วยแนวคิดการออกแบบภายนอกที่นิ่งและง่าย
  แต่ไม่เรียบและสนุกด้วยสีสันของตัวอาคาร ส่วนภายในออกแบบให้กว้าง
  โปร่งด้วยกระจกสูงจากพื้นจรดเพดานโครงการ โนเบิล แอมเบียนส์ ตั้งอยู่ใน 2
  ทำเลใจกลางเมืองได้แก่ซอยร่วมฤดี และสารสิน ใกล้เส้นทางรถไฟฟ้า
  สะดวกต่อการเดินทางพร้อมพื้นที่ออกกำลังกาย ฟิตเนส และสระว่ายน้ำ

13) โครงการโนเบิล แอมเบียนส์ ร่วมฤดี

  ที่ดิน โฉนดรวม 1-2-18.2 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมฤดี ถนนเพลินจิต แขวงลุมพินี เขตปทุมวัน กรุงเทพฯ

  ลักษณะโครงการ อาคารชุดที่พักอาศัย 2 อาคารจำนวนรวม108 ยูนิต พื้นที่ใช้สอย ตั้งแต่
  56–105 ตารางเมตร

  มูลค่าโครงการที่ขาย 624 ล้านบาท

  ราคาขาย ราคาเฉลี่ยยูนิตละ 5.8 ล้านบาท

  เริ่มเปิดขายอย่างเป็นทางการ มีนาคม 2549

14) โครงการโนเบิล แอมเบียนส์ สารสิน

  ที่ดิน โฉนดรวม 1-0-05 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยสารสิน ถนนวิทยุ แขวงลุมพินี เขตปทุมวัน กรุงเทพฯ

  ลักษณะโครงการ อาคารชุดที่พักอาศัย 79 ยูนิต พื้นที่ใช้สอย ตั้งแต่ 45–82 ตารางเมตร

  มูลค่าโครงการที่ขาย 391 ล้านบาท

  ราคาขาย ราคาเฉลี่ยยูนิตละ 5.0 ล้านบาท

  เริ่มเปิดขายอย่างเป็นทางการ มีนาคม 2549

15) โครงการโนเบิล รีมิกซ์

  โครงการคอนโดมีเนียมสูง 33 ชั้น ตั้งอยู่ปากซอยสุขุมวิท 36 ติดกับสถานีรถไฟฟ้าทองหล่อ
  สะดวกต่อการเดินทางด้วยทางเดินที่เชื่อมต่อกับสถานีรถไฟฟ้า ครบครันด้วยสิ่งอำนวยความสะดวก
  เหมาะต่อการใช้ชีวิตในแบบ Modern Style ซึ่งผสมผสานกันอย่างลงตัวทั้งพื้นที่เพื่อการอาศัย
  แหล่งช้อปปิ้งทันสมัย และพื้นที่สำนักงาน มีขนาดตั้งแต่ 1 ห้องนอนถึง 3 ห้องนอน

  ที่ดิน โฉนดรวม 5-0-02 ไร่

  กรรมสิทธิ์ บริษัท คอนติเนนตัลซิตี้ จำกัด

  ที่ตั้ง ถนนสุขุมวิท 36 แขวงคลองตัน เขตคลองเตย กรุงเทพฯ

  ลักษณะโครงการ อาคารชุดที่พักอาศัย 504 ยูนิต พื้นที่ใช้สอย ตั้งแต่ 37–620 ตารางเมตร

  มูลค่าโครงการที่ขาย 2,376 ล้านบาท

  ราคาขาย ราคาเฉลี่ยยูนิตละ 4.7 ล้านบาท

  เริ่มเปิดขายอย่างเป็นทางการ พฤษภาคม 2549

16) โครงการโนเบิล โซโล

  คอนโดมีเนียมในซอยทองหล่อที่เหมาะต่อการใช้ชีวิตที่อิสระ
  หลุดจากกฏเกณฑ์และความวุ่นวายจากงานและสิ่งแวดล้อมภายนอก ด้วยการเพิ่มช่องว่างให้แก่ชีวิต
  กับคอนโดดีไซน์ที่มีพื้นที่เพียงพอให้สร้างกฏขึ้นใช้เอง
  และสามารถออกไปแสวงหาแรงบันดาลใจใหม่ ๆ จากซอยทองหล่อเข้ามาเติมพื้นที่ให้เต็มชีวิตได้
  มีขนาดตั้งแต่ 1 ห้องนอนถึง 3 ห้องนอน

  ที่ดิน โฉนดรวม 3-1-55 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนสุขุมวิท 55 (ทองหล่อ) แขวงคลองตันเหนือ เขตวัฒนา กรุงเทพฯ

  ลักษณะโครงการ อาคารชุดที่พักอาศัย 408 ยูนิตและพื้นที่เพื่อการพาณิชย์รวม 859 ตารางเมตร
  พื้นที่ใช้สอย ตั้งแต่ 33–179 ตารางเมตร

  มูลค่าโครงการที่ขาย 1,771 ล้านบาท

  ราคาขาย ราคาเฉลี่ยยูนิตละ 4.3 ล้านบาท

  เริ่มเปิดขายอย่างเป็นทางการ สิงหาคม 2549

นอกจากนี้บริษัทฯยังได้พัฒนาโครงการในรูปแบบอื่นเพื่อตอบสนองและครอบคลุมความต้องการของลูกค้า
โดยมีทั้ง โครงการที่ดินจัดสรร และ โครงการทาวน์เฮ้าส์ ดังนี้

17) โครงการโนเบิล สาทร-ท่าพระ

  โครงการสาทร-ท่าพระ เป็นโครงการภายใต้อีกหนึ่งแนวคิดของการอยู่อาศัย
  ด้วยการจัดสรรพื้นที่ในโครงการแบ่งขาย เนื้อที่ดินมีขนาดตั้งแต่ 78-168 ตารางวา
  สำหรับคนเมืองที่ต้องการความสงบภายใต้สังคมเล็ก ๆ
  โครงการจัดให้มีสาธารณูปโภคส่วนกลางพร้อมรองรับให้ลูกค้าที่อยากมีบ้านด้วยการออกแบบของตนเอง
  โดยลูกค้าสามารถใส่ความคิดและสรรค์สร้างบ้านให้ถูกใจตัวเองและครอบครัวได้อย่างเต็มที่

  ที่ดิน โฉนดรวม 3-2-97 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนรัชดาภิเษก แขวงวัดท่าพระ เขตบางกอกใหญ่ กรุงเทพฯ

  ลักษณะโครงการ ที่ดินเปล่า พื้นที่ใช้สอย บนเนื้อที่ตั้งแต่ 78 ตารางวาขึ้นไป

  มูลค่าโครงการที่ขาย 111 ล้านบาท

  ราคาขาย ที่ดินราคาตารางวาละ 70,800-76,500 บาท

  เริ่มเปิดขายอย่างเป็นทางการ มกราคม 2546

18) โครงการเฟิสท์โฮม

  ด้วยกลยุทธ์ที่จะทำการขยายตลาดให้ครอบคลุมทุกกลุ่มลูกค้า บริษัทฯ
  นำเสนอโครงการทาวน์เฮ้าส์และอาคารพาณิชย์ โดยใช้แนวคิดบ้านหลังแรกภายใต้แบรนด์ใหม่
  First Home โครงการตั้งอยู่ในทำเลใกล้ศูนย์กลางธุรกิจแต่ราคาชานเมือง
  ด้วยราคาเริ่มต้นเพียง 890,000 บาท

  ที่ดิน โฉนดรวม 18-0-45 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมมิตรพัฒนา ถนนวัชรพล แขวงท่าแร้ง

  เขตบางเขน กรุงเทพฯ

  ลักษณะโครงการ ทาวน์เฮ้าส์ 329 ยูนิต และอาคารพาณิชย์ 34 ยูนิต พื้นที่ใช้สอย ตั้งแต่
  116-268 ตารางเมตร บนเนื้อที่ตั้งแต่ 18 ตารางวาขึ้นไป

  มูลค่าโครงการที่ขาย 425 ล้านบาท

  ราคาขาย ทาวน์เฮ้าส์ราคาขายเฉลี่ยยูนิตละ 1.0 ล้านบาท อาคารพาณิชย์ราคาขายเฉลี่ยยูนิตละ
  2.4 ล้านบาท

  เริ่มเปิดขายอย่างเป็นทางการ มีนาคม 2546

1.  การตลาดและภาวะการแข่งขัน

    1.  นโยบายการตลาดและกลยุทธ์ในการแข่งขัน

-   กลยุทธ์ในการแข่งขัน

  บริษัทฯ มีเป้าหมายขององค์กร (Corporate Mission)
  ที่กำหนดไว้เพื่อเป็นแนวทางในการดำเนินงาน โดย บริษัทฯจะเป็นผู้บุกเบิกและเป็นผู้นำ
  ในการออกแบบ และ สร้างสรรค์โครงการ และการบริการของบริษัท ซึ่งเป็นนวัตกรรม
  (Product Innovation Leader) ในการเสนอที่อยู่อาศัยที่มีคุณค่า และคุณภาพสูง
  และสร้างเอกลักษณ์เฉพาะตัวให้กับผู้อยู่อาศัย

  เพื่อให้บริษัทฯ ได้บรรลุถึงเป้าหมายองค์กรที่ได้กำหนดไว้ บริษัทฯ
  จึงกำหนดแนวนโยบายด้านกลยุทธ์ (Corporate Strategy) ออกเป็น 3 ประการหลัก คือ

1.  นโยบายการเป็นผู้นำทางด้านผลิตภัณฑ์

  จากการวิเคราะห์ด้านกลยุทธ์
  พบว่าผู้ประกอบการในธุรกิจพัฒนาอสังหาริมทรัพย์ต่างนำเสนอรูปแบบที่อยู่อาศัยที่มิได้มีความแตกต่างกัน
  (Low Product Differentiation Industry)
  การเลือกซื้อของผู้บริโภคจึงเป็นการเปรียบเทียบเพียงคุณภาพ และความเชื่อถือในตัวบริษัทฯ
  กับราคาที่สามารถบริโภคได้
  ความต้องการหลายๆอย่างของผู้บริโภคจึงถูกจำกัดอยู่ภายใต้กรอบที่ผู้ประกอบการได้กำหนดขึ้น
  ผู้บริโภคจึงไม่สามารถได้สินค้าที่ตรงตามความต้องการของตน
  หรือสร้างสรรค์เอกลักษณ์ที่เป็นความรู้สึกเฉพาะตนได้

  ด้วยแนวคิดดังกล่าว บริษัทฯ
  จึงวางกลยุทธ์ในการแข่งขันโดยการเป็นผู้นำในการสร้างสรรค์ที่อยู่อาศัยที่มีรูปแบบแตกต่างอย่างทันสมัย
  ซึ่งแตกต่างจากตลาดทั่วไป โดยผสมผสานระหว่างเทคโนโลยีกับแนวคิดการออกแบบ
  โครงการต่างๆ ของบริษัทฯ ไม่ว่าจะเป็นโครงการแนวราบหรือตึกสูง
  จึงมีความเป็นเอกลักษณ์เฉพาะตัว และสามารถตอบสนองความต้องการของลูกค้าได้ทั้งในเรื่อง
  คุณภาพ รูปแบบ และสภาพแวดล้อม ตลอดจนภาพลักษณ์ของโครงการได้เป็นอย่างดี

  บริษัทฯ ได้พัฒนารูปแบบของการอยู่อาศัยที่แตกต่างมาโดยตลอดระยะเวลาที่ผ่านมาไม่ว่าจะเป็น
  “คอนโดเฮ้าส์” คอนโดมีเนียมเชิงราบแห่งแรกในประเทศไทย “บ้านเดี่ยวหลังคาโค้ง” หรือ
  “บ้านเดี่ยวเชิงขยาย” บ้านที่เตรียมความพร้อมเพื่อขยายความสุขได้ในอนาคต
  นอกจากนี้ยังได้พัฒนาโครงการบ้านเดี่ยวด้วยบ้าน 3 แบบ 3 แนวคิด ทั้งโนเบิล ทารา, โนเบิล
  วานา และ โนเบิล จีโอ
  เพื่อเสนอเป็นทางเลือกและตอบสนองให้แก่ลูกค้าที่ต้องการเอกลักษณ์เฉพาะตัว
  นอกจากโครงการบ้านเดี่ยวแล้ว บริษัทฯ ยังพัฒนาโครงการคอนโดมีเนียมที่ต่างทั้งแนวคิด
  รูปแบบและดีไซน์ จะเหมือนกันอยู่เพียงศักยภาพของที่ดินบน 5 ทำเลต่างกัน ได้แก่
  ทองหล่อถนนของวิถีชีวิตที่ทันสมัย ถนนพหลโยธินใกล้สถานีรถไฟฟ้าอารีย์
  ร่วมฤดีซอยแห่งความเรียบหรู สารสินสวนสาธารณะใหญ่ใจกลางเมือง
  และสุขุมวิทถนนสายหลักของกรุงเทพ

  ด้วยการตกแต่งภายในตามดีไซน์แบบ Noble ซึ่งเป็นที่ชื่นชอบและยอมรับอย่างมากในกลุ่มลูกค้า
  บริษัทฯ จึงพัฒนาเหนือผู้ประกอบการอื่นไปอีกขั้นด้วยการนำเสนอบ้าน Noble Instant
  บ้านพร้อมอยู่รวมตกแต่งภายในที่ลูกค้าสามารถสัมผัสบรรยากาศของบ้านจริงด้วยการตกแต่งภายในอย่างสมบูรณ์
  ภายใต้แนวคิด Noble Instant “เหลือแค่คิด จะใช้ชีวิตอย่างไร”
  ลูกค้าไม่ต้องกังวลและเสียเวลากับการตกแต่งภายในอีกต่อไป

  นอกจากนี้ในปี 2548 บริษัทฯ ยังได้สร้างปรากฎการณ์ใหม่ด้วยการเปิดตัว Playground
  ศูนย์การค้าแห่งแรกของบริษัทฯ ใจกลางทองหล่อ ซึ่งไม่ใช่แค่แหล่งช้อปปิ้ง
  แต่เป็นสถานที่สร้างแรงบันดาลใจในการใช้ชีวิตให้แตกต่างตามวิถีสมัยใหม่ ผ่านทางแฟชั่น
  งานดีไซน์ ดนตรี หนังสือ ภาพยนตร์ และเพลิดเพลินไปการพบปะ แลกเปลี่ยนความคิด
  และชื่นชมกับผลงานสร้างสรรค์ใหม่ ๆ และในเดือนพฤศจิกายน 2549
  เพื่อย้ำแรงบันดาลให้แก่ผู้หลงใหลแฟชั่น Street Style MANGA by Playground
  ได้เปิดตัวอย่างเป็นทางการที่ชั้น 1 ศูนย์การค้าเซ็นทรัลเวิลด์

2.  นโยบายด้านการกำหนดราคา

  การกำหนดราคาขายของโครงการต่าง ๆ
  บริษัทฯจะรวมอุปกรณ์และการตกแต่งภายในขั้นพื้นฐานไว้ในราคาขาย
  เพื่อให้สถาบันการเงินอนุมัติวงเงินสินเชื่อโดยรวมอุปกรณ์และการตกแต่งเหล่านั้นพร้อมไปกับตัวบ้านทำให้ลูกค้าประหยัดทั้งเวลาและค่าใช้จ่ายในการตกแต่งภายใน

3.  นโยบายการให้บริการอย่างครบวงจร

  บริษัทฯ ปลูกฝังและตั้งเป้าหมายให้พนักงานทุกคนในองค์กรเข้าใจว่า
  การที่ลูกค้าตัดสินใจซื้อบ้านกับทางบริษัทฯ
  ไม่ได้หมายความว่าจะเป็นจุดจบของความสัมพันธ์ระหว่างบริษัทฯ กับลูกค้า
  หากแต่เป็นจุดเริ่มต้นของความสัมพันธ์ บริษัทฯ
  จึงได้ริเริ่มการบริการคุณภาพที่หลากหลายเริ่มตั้งแต่ระหว่างการสร้างบ้านจนหลังการส่งมอบบ้าน
  ดังนี้

-   การบริการเลือกวัสดุ และอุปกรณ์ต่าง ๆ และการควบคุมคุณภาพงานก่อสร้างภายในตัวบ้าน
    ตัวแทนของบริษัทฯ จะเป็นผู้แนะนำและให้คำปรึกษาถึงประเภทของวัสดุต่าง ๆ ที่บริษัทฯ
    ได้นำเสนอให้เลือก และคอยควบคุมผลงานการก่อสร้างให้ได้เป็นไปตามมาตรฐานที่บริษัทฯ
    ได้กำหนดไว้

-   ให้บริการติดต่อและประสานงานกับสถาบันการเงิน
    สำหรับลูกค้าที่ต้องการสินเชื่อเพื่อซื้อบ้านในโครงการ บริษัทฯ ติดต่อกับสถาบันการเงินหลายๆ
    แห่ง
    เพื่อให้ลูกค้าได้เปรียบเทียบข้อเสนอและเลือกขอสินเชื่อจากสถาบันการเงินที่ลูกค้าพอใจที่สุด
    และบริษัทฯ
    ยังได้จัดหน่วยงานประสานงานกับทางสถาบันการเงินเพื่ออำนวยความสะดวกให้แก่ลูกค้าในการติดต่อขอสินเชื่อให้เป็นไปอย่างราบรื่นอีกด้วย

-   บริการซ่อมแซมและบำรุงรักษาบ้าน
    บ้านที่ส่งมอบให้แก่ลูกค้านอกจากจะได้รับการตรวจคุณภาพบ้านตามมาตรฐานที่บริษัทฯ
    กำหนดแล้ว ลูกค้าจะได้รับการบริการตรวจซ่อมแซมและบำรุงรักษาภายในระยะเวลาที่บริษัทฯ
    กำหนดอีกด้วย

-   กลุ่มลูกค้าเป้าหมาย

  ลูกค้าเป้าหมายของบริษัทฯ คือ ผู้มีความต้องการที่อยู่อาศัยที่มีสไตล์
  และมีเอกลักษณ์สะท้อนถึงความเป็นตัวของตัวเอง ที่ต้องการที่อยู่อาศัยในเขตกรุงเทพและปริมณฑล
  มีระดับรายได้ปานกลางถึงระดับรายได้สูงตั้งแต่ 60,000 บาทต่อเดือนขึ้นไป

  ด้วยคำนึงถึงความต้องการของลูกค้า และวิถีชีวิตในปัจจุบันที่เปลี่ยนแปลงไป
  บริษัทฯได้ขยายฐานไปสู่กลุ่มลูกค้าครอบครัวขนาดเล็กที่ต้องการที่พักอาศัยในเขตกรุงเทพชั้นใน
  ที่เน้นการเดินทางสะดวกและใกล้แหล่งอำนวยความสะดวกต่างๆ โดยโครงการ โนเบิล ไลท์
  เสนอที่พักอาศัยซึ่งมีเอกลักษณ์ตามแบบของ Noble
  สำหรับกลุ่มลูกค้าที่มีรายได้ปานกลางเฉลี่ยประมาณ 30,000 บาท ต่อเดือนขึ้นไป

-   การจำหน่าย และช่องทางการจัดจำหน่าย

  นอกจากการจัดจำหน่ายที่สำนักงานขาย โดยการสร้างและตกแต่งบ้านตัวอย่าง
  เพื่อให้ลูกค้าได้เห็นถึงบ้านที่ตนกำลังจะตัดสินใจซื้อ
  เพื่อให้ลูกค้าได้รู้จักโครงการของบริษัทฯอย่างแพร่หลาย
  บริษัทฯยังใช้สื่อประชาสัมพันธ์ต่างๆที่มีประสิทธิภาพสูงในการเข้าถึงลูกค้า ได้แก่
  โฆษณาทางโทรทัศน์ วิทยุ หนังสือพิมพ์ และนิตยสาร
  นอกจากนี้บริษัทยังใช้สื่อที่มีแต่ค่าใช้จ่ายต่ำแต่ก่อให้เกิดผลด้านการขายได้เป็นอย่างดีไม่ว่าจะเป็น
  Direct Mail, สื่อผ่านทางระบบ Internet หรือการส่งข้อมูลผ่านโทรศัพท์มือถือ SMS, MMS
  โดยลูกค้าสามารถค้นหาข้อมูลโครงการของบริษัทฯ รวมทั้งข้อเสนอพิเศษในแต่ละโครงการ
  ข้อมูลเกี่ยวกับบริษัทฯ หรือข่าวสารต่างๆ ได้ที่ Web Site ของบริษัทฯ www.noblehome.com
  หรือทางโทรศัพท์ 0 2251 9955 เบอร์เดียว ลูกค้าสามารถขอรับข้อมูลได้ทุกโครงการ

1.  ภาวะอุตสาหกรรมและการแข่งขัน

  จากข้อมูลของศูนย์ข้อมูลอสังหาริมทรัพย์ (ตารางที่ 1) พบว่าในช่วง 9 เดือนที่ผ่านมาของปี
  2549
  จำนวนที่อยู่อาศัยที่สร้างเสร็จจดทะเบียนในเขตกรุงเทพและปริมณฑลเพิ่มขึ้นจากช่วงเดียวกันของปีก่อนร้อยละ
  13.6 โดยมีที่อยู่อาศัยที่สร้างเองจำนวน 22,424 หน่วย หรือเพิ่มขึ้นร้อยละ 22.9
  และสร้างโดยผู้ประกอบการจำนวน 38,310 หน่วย
  แบ่งเป็นผู้ประกอบการประเภทโครงการแนวราบ (บ้านเดี่ยว บ้านแฝด ทาวน์เฮ้าส์
  และอาคารพาณิชย์) 25,067 หน่วย ลดลงร้อยละ 9.2
  ในขณะที่โครงการคอนโดมีเนียมเพิ่มขึ้นถึงร้อยละ 73.6
  สาเหตุจากปัจจัยสำคัญสองประการคืออัตราดอกเบี้ยและราคาน้ำมันที่มีแนวโน้มจะปรับตัวสูงขึ้น
  ซึ่งนอกจากที่มีผลต่อต้นทุนของผู้ประกอบการทำให้ราคาที่อยู่อาศัยโดยรวมปรับตัวสูงขึ้นแล้ว
  ยังมีผลต่อพฤติกรรมการเลือกซื้อที่อยู่อาศัยของผู้บริโภคอีกด้วย
  ราคาน้ำมันและดอกเบี้ยทำให้ผู้บริโภคมีค่าใช้จ่ายเพิ่มขึ้นและกำลังซื้อลดลง
  ผู้บริโภคจึงเลือกซื้อคอนโดมีเนียมซึ่งมีราคาต่อหน่วยต่ำกว่าบ้านเดี่ยว
  และสามารถลดค่าใช้จ่ายในการเดินทางจากราคาน้ำมันที่ปรับตัวสูงขึ้นด้วย
  ผู้ประกอบการจึงปรับกลยุทธ์โดยพัฒนาโครงการคอนโดมีเนียมเพื่อให้สอดคล้องกับความต้องการและกำลังซื้อในปัจจุบันของผู้บริโภค

ตารางที่ 1 : จำนวนที่อยู่อาศัยสร้างเสร็จในเขตกรุงเทพมหานครและปริมณฑล

+------------------------------+---+----+----+----+----+-----+----+
|                              | 2 | 25 | 25 | 25 | 25 | 2   | 2  |
|                              | 5 | 45 | 46 | 47 | 48 | 549 | 54 |
|                              | 4 |    |    |    |    | (   | 9⁽ |
|                              | 4 |    |    |    |    | มค- | ²⁾ |
|                              |   |    |    |    |    | กย) |    |
+------------------------------+---+----+----+----+----+-----+----+
| สร้างโดยผู้ประกอบการ            |   |    |    |    |    |     |    |
+------------------------------+---+----+----+----+----+-----+----+
|   บ้านเดี่ยว บ้านแฝด ทาวน์เฮ้าส์    | 9 | 14 | 30 | 40 | 35 | 25, | 33 |
|   และอาคารพาณิชย์              | , | ,3 | ,0 | ,7 | ,9 | 067 | ,4 |
|                              | 6 | 71 | 88 | 52 | 35 |     | 23 |
|                              | 9 |    |    |    |    |     |    |
|                              | 1 |    |    |    |    |     |    |
+------------------------------+---+----+----+----+----+-----+----+
|   อาคารชุด                    | 4 | 5  | 7  | 8  | 10 | 13, | 17 |
|                              | , | ,1 | ,3 | ,4 | ,8 | 243 | ,6 |
|                              | 6 | 18 | 99 | 39 | 93 |     | 47 |
|                              | 5 |    |    |    |    |     |    |
|                              | 0 |    |    |    |    |     |    |
+------------------------------+---+----+----+----+----+-----+----+
| รวมสร้างโดยผู้ประกอบการ         | 1 | 19 | 37 | 49 | 46 | 38, | 51 |
|                              | 4 | ,4 | ,4 | ,1 | ,8 | 310 | ,0 |
|                              | , | 89 | 87 | 91 | 28 |     | 80 |
|                              | 3 |    |    |    |    |     |    |
|                              | 4 |    |    |    |    |     |    |
|                              | 1 |    |    |    |    |     |    |
+------------------------------+---+----+----+----+----+-----+----+
|   เปลี่ยนแปลงจากปีก่อนเพิ่มขึ้น      | ( | 35 | 92 | 31 | (4 | 8.7 | 9  |
|   (ลดลง)                     | 4 | .9 | .3 | .2 | .8 | %   | .1 |
|                              | . | %  | %  | %  | )% |     | %  |
|                              | 5 |    |    |    |    |     |    |
|                              | ) |    |    |    |    |     |    |
|                              | % |    |    |    |    |     |    |
+------------------------------+---+----+----+----+----+-----+----+
| สร้างเอง                      | 1 | 17 | 18 | 19 | 25 | 22, | 29 |
|                              | 9 | ,6 | ,5 | ,8 | ,2 | 424 | ,8 |
|                              | , | 93 | 98 | 59 | 44 |     | 99 |
|                              | 6 |    |    |    |    |     |    |
|                              | 3 |    |    |    |    |     |    |
|                              | 9 |    |    |    |    |     |    |
+------------------------------+---+----+----+----+----+-----+----+
|   เปลี่ยนแปลงจากปีก่อนเพิ่มขึ้น      | 8 | (9 | 5  | 6  | 27 | 2   | 18 |
|   (ลดลง)                     | . | .9 | .1 | .8 | .1 | 2.9 | .4 |
|                              | 7 | )% | %  | %  | %  | %   | %  |
|                              | % |    |    |    |    |     |    |
+------------------------------+---+----+----+----+----+-----+----+
| รวมที่อยู่อาศัยที่จดทะเบียนเพิ่มขึ้น     | 3 | 37 | 56 | 69 | 72 | 60, | 80 |
|                              | 3 | ,1 | ,0 | ,0 | ,0 | 734 | ,9 |
|                              | , | 82 | 85 | 50 | 72 |     | 79 |
|                              | 9 |    |    |    |    |     |    |
|                              | 8 |    |    |    |    |     |    |
|                              | 0 |    |    |    |    |     |    |
+------------------------------+---+----+----+----+----+-----+----+
| เปลี่ยนแปลงจากปีก่อนเพิ่มขึ้น (ลดลง) | 2 | 9  | 50 | 23 | 4  | 1   | 1  |
|                              | . | .4 | .8 | .1 | .4 | 3.6 | 2. |
|                              | 7 | %  | %  | %  | %  | %   | 4% |
|                              | % |    |    |    |    | ⁽¹⁾ |    |
+------------------------------+---+----+----+----+----+-----+----+

ที่มา : ศูนย์ข้อมูลอสังหาริมทรัพย์

หมายเหตุ : ⁽¹⁾ เปรียบเทียบกับข้อมูลเดือน มค-กย ปี 2548

⁽²⁾ ประมาณการณ์ตามสัดส่วนจากข้อมูลเดือน มค-กย ปี 2549

  ในไตรมาส 4 ของปี 2549
  ประเทศไทยประสบกับเหตุการณ์ใหญ่หลายเหตุการณ์ที่กระทบต่อทั้งภาคการเมือง เศรษฐกิจ
  และสังคม ไม่ว่าจะเป็นการเปลี่ยนแปลงทางการเมืองโดยคณะปฎิรูปการปกครอง
  มาตการกันเงินสำรองเพื่อกันการเก็งกำไรค่าเงินบาทของธนาคารแห่งประเทศไทย
  ปัญหาความไม่สงบในภาคใต้ที่ทวีความรุนแรงขึ้น
  และเหตุการณ์ลอบวางระเบิดหลายจุดในกรุงเทพมหานคร
  เหตุการณ์เหล่านี้นอกจากจะส่งผลกระทบความมั่นคงปลอดภัยแล้วยังส่งผลต่อความเชื่อมั่นของผู้บริโภคและของนักลงทุนทั้งในประเทศและต่างประเทศอีกด้วย
  แม้เหตุการณ์ดังกล่าวจะเป็นปัจจัยลบที่กระทบต่อภาคการลงทุนและภาคธุรกิจ
  ยังมีปัจจัยบวกบางประการไม่ว่าจะเป็นราคาน้ำมันที่ปรับตัวลดลงอย่างต่อเนื่อง
  แนวโน้มของอัตราดอกเบี้ยที่คาดว่าจะลดลง สถานการณ์ทางการเมืองที่ชัดเจนมากขึ้น
  ประกอบกับมาตการกันเงินสำรองเพื่อกันการเก็งกำไรค่าเงินบาทของธนาคารแห่งประเทศไทย
  แม้ในระยะแรกจะส่งผลกระทบอย่างมากต่อตลาดเงินและตลาดทุน
  แต่ต่อมาธนาคารแห่งประเทศไทยได้มีการทบทวนและผ่อนคลายมาตรการดังกล่าวเป็นระยะ
  ดังนั้นผลกระทบของมาตการดังกล่าวจึงเป็นผลกระทบในช่วงระยะสั้นเท่านั้น

  ทำให้หลายสถาบันต่างคาดการณ์ว่าปี 2550
  ธุรกิจพัฒนาอสังหาริมทรัพย์จะมีการขยายตัวโดยมีปัจจัยสนับสนุนดังนี้

-   อัตราดอกเบี้ย : แม้ในช่วงครึ่งปีแรกของปี 2549
    คณะกรรมการนโยบายการเงินธนาคารแห่งประเทศไทยได้ปรับขึ้นอัตราดอกเบี้ยนโยบายรวมร้อยละ
    1 สู่ระดับร้อยละ 5 และเริ่มคงอัตราดอกเบี้ยตั้งแต่กลางปีจนถึงปัจจุบัน
    แต่หากเปรียบเทียบกับปี 2548 ที่ผ่านมา ธนาคารแห่งประเทศไทยประกาศขึ้นอัตราดอกเบี้ยถึง
    6 ครั้งรวมขึ้นถึงร้อยละ 2
    จะเห็นได้ว่าอัตราดอกเบี้ยในประเทศเริ่มเข้าสู่เสถียรภาพตั้งแต่ไตรมาสที่ 3
    และจากทิศทางของเงินเฟ้อที่มีแนวโน้มชะลอตัวลงรวมถึงการคาดการณ์ว่า Fed
    จะปรับลดอัตราดอกเบี้ย ทำให้อัตราดอกเบี้ยมีแนวโน้มลดลง โดยในช่วงต้นปี 2550
    ก็มีการประกาศลดอัตราดอกเบี้ยลงตามเศรษฐกิจโลก ซึ่งตลอดปี 2550
    คาดการณ์ว่าอัตรดอกเบี้ยจะลดลงถึงร้อยละ 0.75 ถึง 1.0
    การลดลงของอัตราดอกเบี้ยส่งผลโดยตรงกับกำลังซื้อที่อยู่อาศัยของผู้บริโภค
    โดยอัตราดอกเบี้ยที่ลดลงทุก ๆ ร้อยละ 0.25 ทำให้ผู้บริโภคมีกำลังซื้อเพิ่มขึ้นร้อยละ 1.9
    และหากอัตราดอกเบี้ยลดลงถึงร้อยละ 0.75 กำลังซื้อจะเพิ่มขึ้นถึงร้อยละ 5.6
    ดังนั้นอัตราดอกเบี้ยที่ลดลงจะช่วยเร่งการตัดสินใจซื้อที่อยู่อาศัยโดยเฉพาะอย่างยิ่งในโครงการที่สร้างเสร็จพร้อมโอนกรรมสิทธิ์เพื่อรับประโยชน์จากอัตราดอกเบี้ยที่ลดลงทันที

-   นโยบายลงทุนเพื่อพัฒนาโครงสร้างพื้นฐานของรัฐบาล :
    ตามที่รัฐบาลชุดเดิมได้ประกาศแผนการลงทุนด้านโครงสร้างพื้นฐานของประเทศและโครงการลงทุนขนาดใหญ่
    หรือ Mega Project มูลค่าลงทุนรวมกว่า 1.8 ล้านล้านบาท ไว้ตั้งแต่ปี 2547
    และเนื่องจากสถานการณ์ความไม่แน่นอนการเมืองทำให้แผนการลงทุนดังกล่าวชะลอและล่าช้ากว่าที่กำหนดไว้
    อย่างไรก็ดีรัฐบาลปัจจุบันแม้จะเป็นรัฐบาลรักษาการแต่ได้ประกาศนโยบายไว้อย่างชัดเจนในการที่จะสานต่อนโยบายการลงทุนโครงสร้างพื้นฐานและโครงการลงทุนขนาดใหญ่
    โดยเริ่มที่การอนุมัติโครงการรถไฟฟ้า 5 เส้นทางมูลค่ารวมกว่า 1.65 แสนล้านบาท
    โครงการแอร์พอร์ตลิงค์ “มักกะสัน คอมเพลกซ์”
    ซึ่งส่งผลต่อความเชื่อมั่นของนักลงทุนที่คาดการณ์ว่าเศรษฐกิจไทยจะฟื้นตัวจากการเมืองที่มีเสถียรภาพ
    แผนการลงทุนนอกจากทำให้เกิดการกระจายรายได้สู่ภาคเอกชนและสร้างรายได้ให้แก่ประชาชน
    แล้ว
    ยังเป็นการเพิ่มและขยายศักยภาพของทำเลและมูลค่าของที่ดินซึ่งเป็นปัจจัยที่สำคัญอย่างยิ่งในการพัฒนาโครงการอสังหาริมทรัพย์ของผู้ประกอบการทั้งในระยะสั้นและระยะยาว

  ในปี 2550
  หากรัฐบาลสามารถควบคุมสถานการณ์พร้อมไปกับทำความเข้าใจและเร่งฟื้นฟูความมั่นใจให้แก่นักลงทุนและภาคธุรกิจแล้ว
  ภาพรวมธุรกิจพัฒนาอสังหาริมทรัพย์ในปี 2550 มีแนวโน้มจะขยายตัวและเติบโตกว่าปี 2549
  เนื่องจากปัจจัยบวกสนับสนุนหลายประการไม่ว่าจะเป็นอัตราดอกเบี้ยและเงินเฟ้อที่มีแนวโน้มจะลดลง
  ความชัดเจนทางการเมืองที่ทำให้เกิดความเชื่อมั่นและเอื้อต่อบรรยากาศการลงทุน
  รวมไปถึงการลดลงของราคาน้ำมัน
  ทั้งนี้ผู้ประกอบการที่มีโครงการสร้างเสร็จพร้อมขายและโอนกรรมสิทธิ์จะได้รับแรงสนับสนุนจากปัจจัยดังกล่าวโดยเฉพาะอย่างยิ่งการลดลงของอัตราดอกเบี้ยมากกว่าผู้ประกอบการที่ไม่มีสินค้าพร้อมขาย
  นโยบายการบริหารจัดการ วิสัยทัศน์
  และประสบการณ์ของผู้ประกอบการสะท้อนความสำเร็จของกิจการ ดังเช่นบริษัทฯ ในปี 2549
  แม้ตลาดบ้านเดี่ยวโดยรวมจะได้รับผลกระทบจากราคาน้ำมันและอัตราดอกเบี้ย
  แต่ด้วยประสบการณ์และความสามารถในการพัฒนาโครงการได้ทั้งโครงการแนวราบและคอนโดมีเนียมทำให้บริษัทฯ
  สามารถปรับกลยุทธ์ได้ทันกับสถานการณ์ จะเห็นได้ว่าแม้ในภาวะปัจจุบันสำหรับปี 2549
  บริษัทฯมียอดขายรวม 4,340 ล้านบาท จากความสำเร็จอย่างยิ่งในการเปิดโครงการโนเบิล
  รีมิกซ์ และโครงการโนเบิล โซโล ด้วยยอดขายรวมกว่า 2,700 ล้านบาท
  นอกจากนี้ด้วยนโยบายการสร้างบ้านเสร็จก่อนขายทำให้บริษัทฯ
  มีบ้านเดี่ยวพร้อมโอนกรรมสิทธิ์ให้แก่ลูกค้ามูลค่ารวมกว่า 2,100 ล้านบาท
  และรับประโยชน์อย่างเต็มที่จากอัตราดอกเบี้ยที่มีแนวโน้มจะลดลงได้ในปี 2550
  อนึ่งนอกจากผลประกอบการที่สะท้อนให้เห็นถึงความสำเร็จในการดำเนินงานแล้ว
  ความแข็งแกร่งทางการเงินด้วยอัตราหนี้สินสุทธิต่อทุนเพียง 0.43 เท่า
  เกิดจากการบริหารเงินทุนด้วยวินัยที่เคร่งครัด ยังทำให้บริษัทฯ
  อยู่ในสถานะที่พร้อมจะขยายกิจการอย่างต่อเนื่องและมั่นคงในระยะยาวอีกด้วย

1.  การผลิตหรือการจัดหาผลิตภัณฑ์เพื่อจำหน่าย

ขั้นตอนการพัฒนาและการก่อสร้าง

1.  ศึกษาและวิเคราะห์ความเป็นไปได้

  ศึกษาและวิเคราะห์รูปแบบความเป็นไปได้ของโครงการทั้งทางด้านการตลาด อาทิ
  ขนาดโครงการ, วิจัยและพัฒนาแบบบ้านหรืออาคารชุด, ทำเลที่ตั้ง, กลุ่มลูกค้าเป้าหมาย
  และทางด้านการเงิน อาทิเช่น ต้นทุนของโครงการ, ผลตอบแทนของโครงการ
  ตลอดจนเงินทุนในโครงการ

2.  จัดหาที่ดิน

  ดำเนินการจัดหาที่ดินในรูปแบบ, ขนาด และทำเลที่ต้องการ

3.  วางรูปแบบการพัฒนาโครงการ

  วางผังและออกแบบโครงการ

4.  สร้างบ้านตัวอย่าง, สำนักงานขายและสโมสร

  บริษัทฯ
  จะสร้างบ้านตัวอย่างเพื่อให้ลูกค้าเห็นลักษณะและรูปแบบการใช้สอยบ้านรวมทั้งยังเสนอเป็นแนวคิดให้แก่ลูกค้าสำหรับการตกแต่งภายใน
  นอกจากนี้บริษัทฯ
  ยังดำเนินการสร้างสโมสรในโครงการให้แล้วเสร็จก่อนเปิดการขายอย่างเป็นทางการ
  เพื่อให้ลูกค้าสามารถใช้ประโยชน์ในทางสันทนาการ
  และเพื่อความสมบูรณ์ของการอยู่อาศัยอย่างแท้จริง

5.  ขออนุญาตปลูกสร้างและติดต่อหน่วยราชการที่เกี่ยวข้อง

  ดำเนินการขออนุญาตปลูกสร้าง, จัดสรรที่ดิน, ประปา, ไฟฟ้า ฯลฯ

6.  ดำเนินการก่อสร้าง

  เนื่องจากบริษัทฯ
  ได้ปรับกลยุทธ์เพื่อเพิ่มความสามารถในการแข่งขันโดยการสร้างบ้านพร้อมอยู่เต็มรูปแบบสำหรับโครงการที่บริษัทฯเปิดการขายตั้งแต่ปี
  2546 เพื่อเป็นการเพิ่มความมั่นใจให้ลูกค้าที่จะเลือกซื้อบ้านในโครงการของบริษัทฯ
  การดำเนินการก่อสร้างมีขั้นตอนดังนี้

-   จัดหาผู้บริหารงานการก่อสร้างเพื่อควบคุมงาน, ให้คำแนะนำด้านการก่อสร้าง
    และการคัดเลือกผู้รับเหมา

-   จัดหาผู้รับเหมาโดยวิธีการเสนอราคาการก่อสร้างตามแบบ

-   ดำเนินการก่อสร้าง

-   ควบคุมงานและติดตามผลการปฏิบัติงานการก่อสร้าง

-   รับมอบบ้านจากผู้รับเหมาภายหลังจากบริษัทฯ เข้าตรวจสอบคุณภาพ

7.  ดำเนินการด้านการตลาด

-   วางแผนการตลาด, กำหนดราคาขาย

-   วางแผนการโฆษณาประชาสัมพันธ์

-   วางแผนการชำระเงินของลูกค้าพร้อมทั้งอำนวยความสะดวกโดยจัดหาแหล่งเงินกู้ให้กับลูกค้าเมื่อมีการโอนกรรมสิทธิ์

8.  ส่งมอบและโอนกรรมสิทธิ์

  ส่งมอบและโอนกรรมสิทธิ์ให้แก่ลูกค้าภายหลังจากที่ได้รับการตรวจสอบจากลูกค้าเรียบร้อยแล้ว

9.  การให้บริการหลังการขาย

-   บริหารโครงการ ก่อนการจัดตั้งนิติบุคคลหมู่บ้านจัดสรร หรือ นิติบุคคลอาคารชุด (แล้วแต่กรณี)
    จะแล้วเสร็จ บริษัทฯ
    จะบริหารโครงการเพื่อรักษาและคงสภาพแวดล้อมในโครงการเพื่อการอยู่อาศัยที่ดี

-   บริการตรวจสอบและซ่อมบำรุงบ้านของลูกค้าในโครงการ

  ในปี 2549 บริษัทฯ ไม่มีความเสี่ยงเรื่องการพึ่งพาผู้รับเหมารายใดเกินกว่าร้อยละ 30
  ของยอดซื้อ (การว่าจ้าง) รวม

ข้อมูลเกี่ยวกับวัตถุดิบ

1.  ที่ดินเพื่อการพัฒนา

-   แหล่งที่มา

  การจัดหาที่ดินเพื่อการพัฒนาของบริษัทฯ จะมาจากแหล่งต่าง ๆ ดังนี้

-   จากเจ้าของที่ดินโดยตรงโดยเจ้าของที่ดินอาจเป็นผู้มาเสนอขาย หรือบริษัทฯ
    อาจเป็นผู้เข้าไปเสนอซื้อ หากพื้นที่นั้นเป็นพื้นที่ที่มีศักยภาพสูงและอยู่ในความต้องการของบริษัทฯ

-   จากสถาบันการเงิน หรือ บริษัทบริหารสินทรัพย์สถาบันการเงิน
    ซึ่งได้นำสินทรัพย์ที่ได้มีการเจรจารับคืนจากลูกหนี้มาจำหน่าย

-   จากนายหน้าขายที่ดิน นำมาเสนอให้เลือก

-   จากการลงโฆษณา ประกาศรับซื้อที่ดินในหนังสือพิมพ์ หรือนิตยสารที่เกี่ยวข้อง ซึ่งบริษัทฯ
    ได้มีการออกแบบระบบสารสนเทศที่ทันสมัย
    ในการเก็บรวบรวมและประมวลผลที่ดินที่มีศักยภาพในการพัฒนา ผู้บริหารของบริษัทฯ
    สามารถที่จะนำเอาข้อมูลที่เกี่ยวกับที่ดินที่มาเสนอขายมาใช้วิเคราะห์ได้อย่างมีประสิทธิภาพ

  ด้วยฐานข้อมูลของบริษัทฯ
  ประกอบกับประสบการณ์และความเชี่ยวชาญในการบริหารทรัพย์สินที่ยากแก่การจัดการ
  (Distress Asset) ช่องทางการเลือกซื้อที่ดินหรือทรัพย์สินอีกแหล่งของบริษัทฯ
  คือจากการประมูลขายทรัพย์สินที่ไม่ก่อให้เกิดรายได้ของสถาบันการเงิน
  หรือบริษัทบริหารสินทรัพย์ต่าง ๆ รวมไปถึงการประมูลขายทอดตลาดทรัพย์สินของกรมบังคับคดี
  อีกด้วย

-   หลักเกณฑ์ในการพิจารณา

  บริษัทฯ มีหลักเกณฑ์ในการพิจารณาที่จะลงทุนในที่ดินแต่ละแห่งดังนี้

  สถานที่ตั้ง

  ที่ดินที่บริษัทฯ สนใจจะตั้งอยู่ในแหล่งที่อยู่อาศัย
  ซึ่งจะมุ่งเน้นไปยังทำเลที่ยังไม่เคยมีโครงการของบริษัทฯ มาก่อน
  ทั้งนี้เพราะแนวทางในการพัฒนาโครงการของบริษัทฯนั้นต้องการจะกระจายสถานที่ตั้งโครงการออกไปให้ได้มากที่สุด
  เพื่อให้ลูกค้ามีโอกาสเลือกทำเลที่ตั้งที่ถูกใจมากที่สุดและทำให้ชื่อ Noble
  เป็นที่รู้จักกว้างขวางยิ่งขึ้น

  ขนาดของที่ดิน

  ขนาดของที่ดิน เป็นอีกปัจจัยหนึ่งในการพิจารณา
  เนื่องจากจะเป็นปัจจัยที่มีอิทธิพลต่อการกำหนดรูปแบบของโครงการ โดยทั่ว ๆ
  ไปขนาดของที่ดินที่เหมาะสมกับรูปแบบโครงการของบริษัทฯในปัจจุบันจะเป็นพื้นที่ประมาณ 50-100
  ไร่ต่อโครงการ ในเขตปริมณฑลหรือเขตกรุงเทพรอบนอกและพื้นที่ประมาณ 1-2 ไร่ต่อโครงการ
  สำหรับโครงการ Medium rise ในใจกลางเมือง

  ความสะดวกในการเดินทาง

  ในปัจจุบันระยะเวลาในการเดินทางจากบ้านถึงที่ทำงานเป็นปัจจัยสำคัญในการพิจารณาเลือกซื้อที่อยู่อาศัยของลูกค้า
  บริษัทฯมีนโยบายที่จะเลือกซื้อที่ดินที่ตั้งอยู่ในทำเลที่มีการคมนาคมสะดวกเพื่อประหยัดเวลาในการเดินทางมายังย่านธุรกิจกลางเมือง

2.  วัสดุก่อสร้าง

  การทำสัญญาว่าจ้างผู้รับเหมาก่อสร้าง บริษัทฯจะตกลงว่าจ้างทั้งแรงงานและวัสดุ
  แต่สำหรับวัสดุก่อสร้างบางประเภทที่บริษัทฯ มีอำนาจต่อรองสูง
  บริษัทฯมีนโยบายจะเลือกซื้อวัสดุเหล่านั้นเอง อาทิเช่น สุขภัณฑ์, อุปกรณ์ประตู, ถังบำบัดน้ำเสีย,
  ลิฟท์และวัสดุมุงหลังคา (Metal Sheet) เป็นต้น
  รวมไปถึงกรณีที่วัสดุบางรายการประสบภาวะขาดแคลน บริษัทฯ
  จะช่วยผู้รับเหมาในการซื้อและจัดหาวัสดุก่อสร้างเหล่านั้นด้วยเพื่อแก้ปัญหาการขาดแคลนและบริหารต้นทุนให้มีประสิทธิภาพ
  นอกจากนี้บริษัทฯยังมีนโยบายที่จะผลิตวัสดุก่อสร้างบางชนิดเพื่อลดต้นทุนการผลิตในอนาคต
  โดยจะหารือเกี่ยวกับคุณภาพ ความคงทน และราคาของวัสดุก่อสร้างต่างๆ
  ร่วมกันกับบริษัทที่ปรึกษาด้านการบริหารการก่อสร้าง ซึ่งเป็นบริษัทที่ปรึกษาอิสระที่มีความสามารถ
  ความชำนาญสูง และเป็นที่น่าเชื่อถือ